《喜吴谓远广文自琼南归里觐省》
明代·何绛

立马荆花下，逢君海外归。攀条忆别日，两度隔芳菲。

教泽流香国，欢颜溢彩衣。但能娱白发，禄养莫辞微。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。